Here is a page extracted from Wikipedia that may contain CSS, HTML, and a lot of unformatted text.

Title: Cabecero
Content: Un cabecero, cabezal u capitero ye un elemento estructural horizontal que une un espacio libre entre dos pilars. Ye l'elemento superior que premite ubrir uecos en as paretz ta formar puertas y finestras, soportando os materials d'a paret. Cuan ye construito en piedra, puet estar monolitico (en una sola pieza) u construito en cuantas piezas, con una clavé (platabanda).

Función simbolica d'o cabecero 
A dentrada en una casa u espacio ye important por a suya simbolochía, no nomás en edificios oficials u de culto, tamién en atras edificacions particulars. Por ixo a sobén os cabezals tienen decoracions con valor no nomás estetica sino tamién relichiosa, machica u protectora d'o puesto. Tamién puet tener a calendata d'a construcción.

A sobén o cabecero ye construito en un elemento mas noble que a resta d'a paret, y tamién puet resaltar d'a paret por no estar cubierto por un estuco como ista.

Elements arquitectonicos asociatos 
Un cabecero puet estar a pieza que soporta o timpano, como en edificios romanicos.

Dencima d'o cabecero puet haber-ie un arco de descarga ta descargar o peso d'a paret en o suelo a traviés d'as chambas.

Vinclos externos 

Arquitectura